下到危坡斗处泥,旁临崩岸仄边溪。
不须杜句能驱瘧,只诵长峰遣闷时。
下鹽广陌三条阔,斜倚危楼百尺高。
下湖有隐人,卜筑自厥先。
官曾驾高车,屋乃无修椽。
究观诸郎贫,固知大夫贤。
籯虽乏黄金,家故余青毡。
其季我与游,于今几何年。
文得南润赏,经从晦翁伟。
味有陆子同,誉由吾辈宣。
其人可知已,忤俗何病焉。
今逢初度日,为颂初度篇。
君非黄叔度,殆似元鲁山。
见之意辄消,坐久归忘旋。
是资薰陶益,能使鄙吝捐。
冲风足披挹,好句宁引牵。
况复两玉儿,共嬉郎罢前。
潜鱼必求深,鸣鹤终闻天。
君当茂明德,食菊仍佩荃。
我亦愿黄发,挹袂仍拍肩。
濯足冰水流,振衣怀玉巅。
世苟混氛浊,神其歆吉蠲。
我老不足道,君乎斯勉旃。
下瞰寒江百尺坡,小松新种也婆娑。
栽培拟待凌云日,眼底浮花奈若何。
下马饮君酒,问君何所之。
君言不得意,归卧南山陲。
但去莫复问,白云无尽时。
下车先访俗,期减月椿银。
廉使旧知己,长宫贤过人。
吏稀中路接,山密道家邻。
县谱传无用,只将琴谱亲。
下车好语敬书绅,诚意区区只为民。
今岁年丰米狼戾,更须通变惠斯人。
下笁泉从上笁来,前波後浪紧相催。
泉声似说西湖好,流到西湖不要回。
下盘空迹上云浮,偶逐僧行步步愁。暂憩已知须用意,
渐来争忍不回头。烟中树老重江晚,铎外风轻四境秋。
懒指台城更东望,鹊飞龙斗尽荒丘。
下蔡行差近,金陵路更东。
忉忉成念远,咄咄但书空。
恩厚容藏疾,时亨遂讳穷。
禄惭千石守,老谢一钱翁。
忆昨趋陪日,仍缘班序同。
我生真寡合,君量自旁通。
散袠疑皆莹,忘疲宴屡终。
联骖属车后,数会未央中。
禁树排头碧,衙旗曳尾红。
笼街接驺士,赐管镂宫工。
慈豆分尧箑,歌云识沛风。
斯文诚有属,吾道岂常拢
泰市俄惊虎,钧天亟骇熊。
尘埃忽蒙自,桃李并来虫。
箕次横长舌,飚轮走转蓬。
歇芳间鷤鴂,御湿问芎藭。
可笑矜疏节,私怜抱朴忠。
望霄嗟坠雨,敛翼避虚弓。
尚忝银符密,贪夸隼旆雄。
玉鱼供昼啜,珠米报